钦定古今图书集成/方舆汇编/职方典/第1506卷 > 元江府建置沿革考 通志
## 钦定古今图书集成/方舆汇编/职方典/第1506卷 > 元江府建置沿革考 通志

古西南极边之地，名惠笼甸，又号因远部。汉以前不通声教。唐时，蒙氏以属银生节度，徙白蛮、苏、张、周、段等十姓戍之，又开威远等处置威远𧸘。后和泥蛮据其地。宋侬智高之党窜于此，寻为么些、徒蛮、阿僰诸部所有。元宪宗时内附。至元中，置元江万户府。后于威远更置元江路，领罗槃、马笼等十二部。属临安、广西、元江等处宣慰司。明洪武十五年，改元江府。永乐四年改元江军民府，领因远罗必甸长官司。后改《因远罗必甸》为奉化州，改他郎寨为恭顺州。

皇清平滇，那嵩负固，讨平之。顺治十八年，改土设流。

后为元江府。领车里宣慰司。